ประชาสัมพันธ์กำหนดการยื่นแบบแสดงรายการ และชำระภาษีประจำปี 2561 เทศบาลตำบลนาดอกคำ อำเภอนาด้วง จังหวัดเลย ด้วยงานจัดเก็บและพัฒนารายได้ กองคลัง ได้มีการดำเนินการจัดเก็บภาษีป้าย ภาษีโรงเรือนและที่ดิน และภาษีบำรุงท้องที่ ประจำปี 2561 ตั้งแต่เดือนมกราคม – เมษายน 2561 จึงขอให้ผู้ที่มีหน้าที่เสียภาษีนำสำเนาบัตรประจำตัวประชาชน และสำเนาทะเบียนบ้าน มายื่นแบบแสดงรายการต่อเจ้าหน้าที่กองคลัง เทศบาลตำบลนาดอกคำ ตามกำหนดการดังนี้

**๑. ภาษีโรงเรือนและที่ดิน**

ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ ๑ มกราคม ๒๕61 ถึงวันที่ ๒๘ กุมภาพันธ์ ๒๕61 และกำหนดชำระภาษีภายใน 30 วัน นับถัดจากวันที่ได้แจ้งการประเมิน

 **๒. ภาษีบำรุงท้องที่**

ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี ตั้งแต่วันที่ ๑ มกราคม ๒๕61 ถึงวันที่ ๓๐ เมษายน ๒๕61

 **๓. ภาษีป้าย**

ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตเทศบาลตำบลนาดอกคำ ให้ยื่นแบบแสดงรายการภาษีป้ายตั้งแต่วันที่ ๑ มกราคม ๒๕61 ถึงวันที่ ๓๑ มีนาคม ๒๕61 และกำหนดชำระภาษีภายใน 15 วัน นับถัดจากวันที่ได้แจ้งการประเมิน

 ดังนั้น เพื่อเป็นการประชาสัมพันธ์ให้กับผู้เข้าข่ายในการเสียภาษีในเขต เทศบาลตำบลนาดอกคำ สามารถยื่นแบบแสดงรายการและชำระภาษีได้ ณ สำนักงานเทศบาลตำบลนาดอกคำ งานพัฒนาและจัดเก็บรายได้

กองคลัง เทศบาลตำบลนาดอกคำ อำเภอนาด้วง จังหวัดเลย ในวันและเวลาราชการตามวันเวลาดังกล่าว

โทร 042 - 039865 โทรสาร 042 - 039864